b'\n_START_ARTICLE_\nCitro\xc3\xabn\n_START_SECTION_\nZgodovina\n_START_PARAGRAPH_\nAndr\xc3\xa9 Citro\xc3\xabn je med prvo svetovno vojno izdeloval oro\xc5\xbeje za Francijo, po koncu vojne pa je njegova tovarna ostala prazna. Leta 1919 je za\xc4\x8del s proizvodnjo avtomobilov, za\xc4\x8den\xc5\xa1i s konvencionalnim modelom Citro\xc3\xabn A. Zasnoval ga je Jules Salomon, \xc5\xa1ef oblikovalske pisarne avtomobilskega podjetja Le Z\xc3\xa8bre._NEWLINE_Citro\xc3\xabn je veliko vlo\xc5\xbeil v promocijo; med drugim je ogla\xc5\xa1eval na Eifflovem stolpu ter poslal ekspedicijo znanstvenikov in novinarjev v Azijo in Afriko, kjer so prikazali vo\xc5\xbenjo posebej opremljenih vozil po zahtevnih in nedostopnih predelih dr\xc5\xbeav.  _NEWLINE_Leta 1924 je Citro\xc3\xabn za\xc4\x8del poslovati z ameri\xc5\xa1kim in\xc5\xbeenirjem Edwardom G. Buddom.'